techiaith/cofnodycynulliad_en-cy huggingface dataset:
English: I thank the Member for the Vale of Glamorgan for raising this important question. Obviously, the automotive sector is of crucial importance to Wales, and the stark warning issued by Aston Martin underlines just how important it is for Wales to have a direct voice in the separation negotiations with the EU, and, indeed, underlines the need for this country to have a say and a vote on the final Brexit deal. Of course, having that, if nothing else, would give us leverage, politically, in order to prioritise the automotive sector as well as other industries. So, can the Cabinet Secretary therefore explain to me why, last night in Westminster, on a matter of a vote on giving this Parliament a say on the final Brexit deal, far from standing up for Wales, his pals in the palace couldn't be bothered to walk through the lobbies for Wales?
Welsh: Diolch i'r Aelod dros Fro Morgannwg am ofyn y cwestiwn pwysig hwn. Yn amlwg, mae'r sector modurol yn hollbwysig i Gymru, ac mae'r rhybudd llym a gyhoeddwyd gan Aston Martin yn tanlinellu pa mor bwysig yw hi i Gymru gael llais uniongyrchol yn y trafodaethau ar adael yr UE, ac yn wir, mae'n tanlinellu'r angen i'r wlad hon gael llais a phleidlais ar fargen derfynol Brexit. Wrth gwrs, buasai cael hynny, os nad unrhyw beth arall, yn rhoi trosoledd i ni, yn wleidyddol, er mwyn blaenoriaethu'r sector modurol yn ogystal â diwydiannau eraill. Felly, a all Ysgrifennydd y Cabinet egluro pam roedd ei ffrindiau neithiwr ymhell o fod yn sefyll dros Gymru ym mhalas San Steffan, a heb drafferthu i gerdded drwy'r lobïau dros Gymru ar fater pleidlais i roi llais i'r Senedd hon ar fargen derfynol Brexit?
English: Llywydd, I don't wish to spend the Chamber's time this afternoon giving the Plaid Cymru spokesperson a lecture on the nature of devolved decision making - I'm surprised that Plaid Cymru don't understand that - however, let me say this: this Welsh Government has ensured that Welsh voices are represented and we will continue to provide a strong voice for Wales, standing up for Welsh interests, ensuring that the United Kingdom Government understands exactly what the needs of Wales are as we move through this process. And this Welsh Government will always continue to put the needs of Wales first, second and third.
Welsh: Llywydd, nid wyf yn dymuno treulio amser y Siambr y prynhawn yma yn rhoi darlith i lefarydd Plaid Cymru ar natur gwneud penderfyniadau datganoledig - rwy'n synnu nad yw Plaid Cymru yn deall hynny - fodd bynnag, gadewch i mi ddweud hyn: mae'r Llywodraeth hon wedi sicrhau bod lleisiau Cymru yn cael eu cynrychioli a byddwn yn parhau i ddarparu llais cryf dros Gymru, i sefyll dros fuddiannau Cymru, ac i sicrhau bod Llywodraeth y Deyrnas Unedig yn deall beth yn union yw anghenion Cymru wrth i ni symud drwy'r broses hon. A bydd y Llywodraeth hon bob amser yn parhau i roi anghenion Cymru yn gyntaf, yn ail ac yn drydydd.
English: Can I first of all welcome the Cabinet Secretary to his new responsibilities and congratulate him on his promotion? In relation to Aston Martin, is this not one of the most absurd aspects of project fear? The evidence that was given yesterday by Mark Wilson, the finance director of Aston Martin, that production could stop at Aston Martin if there were no type-approval certificates granted for European cars or British cars after Brexit is not likely to be realised. Aston Martin exports 600 cars a year to the European Union. Germany alone exports to Britain 820,000 cars a year - that's 14 per cent of the entire car production in Germany, a third of all cars sold in the UK, and amounts to €27 billion a year. There were 2.6 million cars registered in the UK in 2015 - 86 per cent of them produced outside the United Kingdom. It is absurd to predict that the type-approval certification system will come to an absolute stop if there's no deal on the future trade arrangements between Britain and the rest of Europe, because that could, actually, be massively to the advantage of domestic producers, if no foreign cars could be sold in the United Kingdom. This is not a scenario that we need detain us for a single second.
Welsh: Yn gyntaf oll a gaf fi groesawu Ysgrifennydd y Cabinet i'w gyfrifoldebau newydd a'i longyfarch ar ei ddyrchafiad? Mewn perthynas ag Aston Martin, onid hon yw un o'r agweddau mwyaf hurt ar y prosiect ofn? Nid yw'r dystiolaeth a roddwyd ddoe gan Mark Wilson, cyfarwyddwr cyllid Aston Martin, y gallai cynhyrchiant ddod i ben yn Aston Martin pe na bai tystysgrifau cydymffurfio yn cael eu rhoi ar gyfer ceir Ewropeaidd neu geir Prydeinig ar ôl Brexit, yn debygol o gael ei gwireddu. Mae Aston Martin yn allforio 600 o geir y flwyddyn i'r Undeb Ewropeaidd. Mae'r Almaen yn unig yn allforio 820,000 o geir i Brydain bob blwyddyn - dyna 14 y cant o holl gynhyrchiant ceir yr Almaen, traean o'r holl geir a werthir yn y DU, sef €27 biliwn y flwyddyn. Roedd 2.6 miliwn o geir wedi'u cofrestru yn y DU yn 2015 - gydag 86 y cant ohonynt wedi'u cynhyrchu y tu allan i'r Deyrnas Unedig. Mae'n hurt rhagweld y bydd system y tystysgrifau cydymffurfio yn dod i ben yn llwyr os na cheir unrhyw gytundeb ynghylch trefniadau masnach rhwng Prydain a gweddill Ewrop yn y dyfodol, oherwydd gallai hynny, mewn gwirionedd, fod yn fantais aruthrol i gynhyrchwyr domestig, pe na bai'n bosibl gwerthu unrhyw geir tramor yn y Deyrnas Unedig. Nid yw hon yn senario a ddylai ein rhwystro am un eiliad.
English: I'm grateful to the leader of UKIP Wales for his kind remarks. However, I won't let that put me off. [ Laughter.] I'm sure the management of Aston Martin are grateful to the Member for his lecture on their business and their business interests. I'm sure they will be very grateful to him for the time he's taken to do that, and I'm sure they will pay full note to the remarks he's made this afternoon. Perhaps the Member has been spending too much time reading the tweets from Russian robots to realise exactly what is going on in this economy and exactly what is going on in a failed Brexit exercise where the United Kingdom Government is failing to represent and stand up for the interests of Wales, the people of the United Kingdom and is failing to deliver any sort of Brexit at all.
Welsh: Rwy'n ddiolchgar i arweinydd UKIP Cymru am ei sylwadau caredig. Fodd bynnag, nid wyf am adael i hynny fy rhwystro. [ Chwerthin.] Rwy'n siŵr bod rheolwyr Aston Martin yn ddiolchgar i'r Aelod am ei ddarlith ar eu busnes a buddiannau eu busnes. Rwy'n siŵr y byddant yn ddiolchgar iawn iddo am yr amser y mae wedi'i gymryd i wneud hynny, ac rwy'n siŵr y byddant yn rhoi sylw llawn i'r sylwadau y mae wedi'u gwneud y prynhawn yma. Mae'n bosibl fod yr Aelod wedi bod yn treulio gormod o amser yn darllen y negeseuon trydar gan robotiaid Rwsiaidd i sylweddoli beth yn union sy'n digwydd yn yr economi hon a beth yn union sy'n digwydd mewn ymarfer Brexit aflwyddiannus lle mae Llywodraeth y Deyrnas Unedig yn methu cynrychioli a sefyll dros fuddiannau Cymru, pobl y Deyrnas Unedig ac yn methu darparu unrhyw fath o Brexit o gwbl.
English: Cabinet Secretary, isn't it the problem that it is not just the economic threat to Wales of no deal, but also the economic threat of the type of deal that we might actually end up with the Government negotiating, and that the offer by the Government recently to the Westminster Parliament of a parliamentary vote, on a 'take it or leave it' basis, is a totally meaningless gesture, and it is also one that actually undermines parliamentary democracy? Isn't the real crux of the problem that we've got a rudderless and impotent Conservative Government with impotent leadership and we desperately need a general election and for Jeremy Corbyn to be the next Prime Minister?
Welsh: Ysgrifennydd y Cabinet, onid y broblem yw'r ffaith nad ymwneud â bygythiad economaidd 'dim bargen' i Gymru yn unig y mae hyn, ond hefyd y bygythiad economaidd yn sgil y math o fargen y gallem ei chael yn y pen draw gyda'r Llywodraeth yn negodi, a bod y cynnig a roddodd y Llywodraeth i Senedd San Steffan yn ddiweddar ynghylch pleidlais seneddol, ar sail 'derbyn neu wrthod', yn weithred hollol ddiystyr, a hefyd yn un sy'n tanseilio democratiaeth seneddol mewn gwirionedd? Onid craidd y broblem yw bod gennym Lywodraeth Geidwadol ddigyfeiriad ac analluog gydag arweinyddiaeth analluog a'n bod yn daer angen etholiad cyffredinol ac i Jeremy Corbyn ddod yn Brif Weinidog nesaf?
English: I agree with my friend from Pontypridd, but let me say this: we have a UK Government that is in thrall of the right-wing press, who spend half their time avoiding paying British tax and then lecturing the British Government on what British interests are, and in thrall of groups of backbenchers who are at war with each other. They are unable to form a policy, they are unable to form a programme, they are unable to command votes in the House of Commons, they are unable to even attend votes in the House of Commons. They're a Government running away from their Parliament, and the sooner we have a general election and Jeremy Corbyn leading a Labour Government, the better for us all.
Welsh: Rwy'n cytuno gyda fy ffrind o Bontypridd, ond gadewch i mi ddweud hyn: mae gennym Lywodraeth y DU sy'n rhwym wrth wasg asgell dde, sy'n treulio hanner eu hamser yn osgoi talu treth Brydeinig ac yna'n pregethu wrth Lywodraeth Prydain beth sydd er lles Prydain, ac yn rhwym wrth grwpiau o aelodau meinciau cefn sy'n rhyfela â'i gilydd. Nid ydynt yn gallu ffurfio polisi, nid ydynt yn gallu ffurfio rhaglen, nid ydynt yn gallu sicrhau pleidleisiau yn Nhŷ'r Cyffredin, nid ydynt yn gallu mynychu pleidleisiau yn Nhŷ'r Cyffredin hyd yn oed. Llywodraeth sy'n ffoi rhag ei Senedd yw hi, a gorau po gyntaf i bawb ohonom y cawn etholiad cyffredinol a chael Jeremy Corbyn yn arwain Llywodraeth Lafur.
English: We've had the political rant from the Cabinet Secretary, but let's get back to reality - [ Interruption. ] Let's get back to reality. And I do congratulate him on his appointment to the Cabinet. It was only some two months ago that Aston Martin announced a £500 million deal on a trade mission to Japan. That will add a significant boost to the footprint of the factory in the Vale of Glamorgan, which I look down on every day from where we live in the village of St Hilary. I welcome that announcement and I welcome all who have been involved in it, working from the Welsh Government point of view and the UK Government point of view. It shows, when Governments work together, what can be achieved. What assessment has the Cabinet Secretary, or the Government, I should say, made of that £500 million trade deal that Aston Martin announced on 31 August this year, when they accompanied the Prime Minister to Japan, about the massive benefits that will have on the footprint that they are building in St Athan?
Welsh: Rydym wedi cael y rhefru gwleidyddol gan Ysgrifennydd y Cabinet, ond gadewch i ni ddychwelyd at realiti - [ Torri ar draws. ] Gadewch i ni ddychwelyd at realiti. Ac rwy'n ei longyfarch ar ei benodiad i'r Cabinet. Tua dau fis yn unig yn ôl, cyhoeddodd Aston Martin gytundeb gwerth £500 miliwn ar daith fasnach i Japan. Bydd hynny'n ychwanegu hwb sylweddol i ôl troed y ffatri ym Mro Morgannwg, ac rwy'n edrych i lawr arni bob dydd o ble rydym yn byw ym mhentref Saint Hilari. Rwy'n croesawu'r cyhoeddiad hwnnw ac rwy'n croesawu pawb sydd wedi cymryd rhan ynddo, yn gweithio o safbwynt Llywodraeth Cymru ac o safbwynt Llywodraeth y DU. Mae'n dangos beth y gellir ei gyflawni pan fo Llywodraethau'n gweithio gyda'i gilydd. Pa asesiad y mae Ysgrifennydd y Cabinet, neu'r Llywodraeth, dylwn ei ddweud, wedi'i wneud o'r cytundeb masnach £500 miliwn a gyhoeddodd Aston Martin ar 31 Awst eleni, pan aethant gyda'r Prif Weinidog i Japan, mewn perthynas â manteision enfawr hynny i'r ôl troed y maent yn ei ddatblygu yn Sain Tathan?
English: I'm grateful to the leader of the Welsh Conservatives for his kind remarks. But I have to say to him that the Member for the Vale of Glamorgan has worked hard on this, and his contribution - the leader of the Welsh Conservatives - to this has been less than nothing. I have to say - [ Interruption. ] I have to say to the leader of the opposition that the economic policies that he has consistently supported - [ Interruption. ] He has consistently supported - . I'm going to continue - I've got the microphone, so, you know, you're wasting your time. The economic policies that the leader of the opposition has consistently supported throughout his time in office in this place have been shown to be wrong. What we've seen from the United Kingdom Government in terms of their approach on austerity has been reduced growth, reduced spending. We've seen the economies of the European mainland and the eurozone move ahead, whilst the United Kingdom economy is stuck in the slow lane. The reality is that the investment in St Athan, the Aston Martin investment, is going to continue to be supported by the Government of Wales. We are going to continue to support and stand up for Welsh interests throughout the process of Brexit, we will be continuing to put the interests of Wales first and we will continue to put the interests of the Welsh economy first.
Welsh: Rwy'n ddiolchgar i arweinydd y Ceidwadwyr Cymreig am ei sylwadau caredig. Ond mae'n rhaid i mi ddweud wrtho fod yr Aelod dros Fro Morgannwg wedi gweithio'n galed ar hyn, ac mae ei gyfraniad ef i hyn - arweinydd y Ceidwadwyr Cymreig - wedi bod yn llai na dim. Mae'n rhaid i mi ddweud - [ Torri ar draws. ] Mae'n rhaid i mi ddweud wrth arweinydd yr wrthblaid fod y polisïau economaidd y mae wedi'u cefnogi'n gyson - [ Torri ar draws. ] Mae wedi'u cefnogi'n gyson - . Rwyf am barhau - fi sydd â'r meicroffon, felly, wyddoch chi, rydych yn gwastraffu eich amser. Profwyd bod y polisïau economaidd y mae arweinydd yr wrthblaid wedi'u cefnogi'n gyson drwy gydol ei amser yn ei swydd yn y lle hwn yn anghywir. Yr hyn a welsom gan Lywodraeth y Deyrnas Unedig o ran ei pholisi cyni yw llai o dwf, llai o wariant. Rydym wedi gweld economïau tir mawr Ewrop ac ardal yr ewro yn symud ymlaen, tra bod economi'r Deyrnas Unedig yn sownd yn y lôn araf. Y realiti yw y bydd y buddsoddiad yn Sain Tathan, buddsoddiad Aston Martin, yn parhau i gael ei gefnogi gan Lywodraeth Cymru. Byddwn yn parhau i gefnogi a sefyll dros fuddiannau Cymru drwy gydol proses Brexit, byddwn yn parhau i roi buddiannau Cymru yn gyntaf a byddwn yn parhau i roi buddiannau economi Cymru yn gyntaf.
English: Thank you, Cabinet Secretary. Point of order arising from questions - Adam Price.
Welsh: Diolch i'r Ysgrifennydd Cabinet. Pwynt o drefn yn codi allan o gwestiynau - Adam Price.
English: Earlier this afternoon, Llywydd, the leader of the opposition asked the First Minister whether he still stood by the reply he gave to Darren Millar in 2014 that there had been no allegations of bullying, or whether he had misled the Assembly. Now, the First Minister refused to respond to that question, so we have complete lack of clarity now as to whether the Assembly was misled, which is a very, very serious matter indeed. So, can I ask you, Llywydd, that you request that the First Minister return to the Chamber this afternoon so that he can address that question of whether this Assembly was misled, on a very serious matter, and if he's not prepared to address it himself, would he refer it to a third party so we can have an independent investigation of this matter?
Welsh: Yn gynharach y prynhawn yma, Llywydd, gofynnodd arweinydd yr wrthblaid i'r Prif Weinidog a oedd yn parhau i lynu wrth yr ateb a roddodd i Darren Millar yn 2014 na fu unrhyw honiadau o fwlio, neu a oedd wedi camarwain y Cynulliad. Nawr, gwrthododd y Prif Weinidog ateb y cwestiwn hwnnw, felly nid yw'n glir o gwbl bellach a gafodd y Cynulliad ei gamarwain, sy'n fater difrifol iawn yn wir. Felly, a gaf fi ofyn i chi, Llywydd, i ofyn i'r Prif Weinidog ddychwelyd i'r Siambr y prynhawn yma fel y gall ateb y cwestiwn ynglŷn ag a gafodd y Cynulliad hwn ei gamarwain ar fater difrifol iawn, ac os nad yw'n barod i'w ateb ei hun, a fuasai'n ei gyfeirio at drydydd parti er mwyn i ni gael ymchwiliad annibynnol i'r mater hwn?
English: That is most probably not a point of order, but your comments are on the record. The content of the First Minister's answer - and I'm sorry that he's not here for this point of order - but the content of his answer is a matter for the First Minister. But reflecting on this afternoon, then some ministerial answers may have been too long this afternoon, and some may have been too short.
Welsh: Mae'n fwy na thebyg nad yw hwnnw'n bwynt o drefn, ond mae eich sylwadau wedi'u cofnodi. Mae cynnwys ateb y Prif Weinidog - ac mae'n ddrwg gennyf nad yw yma ar gyfer y pwynt o drefn hwn - ond mater i'r Prif Weinidog yw cynnwys ei ateb. Ond o ystyried y prynhawn yma, efallai fod rhai o atebion y gweinidogion wedi bod yn rhy hir y prynhawn yma, ac efallai fod rhai wedi bod yn rhy fyr.
English: Thank you. We're not very good in Wales at celebrating some of our most famous sons and daughters. Often they are better known outside Wales than inside, and this must change. Gareth Jones is celebrated in Ukraine for being one of the few journalists to expose the Holodomor in the years of 1931-32 - Holodomor, death by starvation, Stalin's artificial famine, which led to the death of an estimated 7 million to 10 million Ukrainians. Unlike many of his contemporaries, Gareth Jones shunned the wining and dining provided for journalists in Moscow and went by foot to see for himself. What he saw appalled him. The cover-up appalled him. He wrote about it and exposed it and was condemned by those very same journalists. The famine is now well documented. One survivor wrote: 'The famine was artificial by nature. In our village 500 people died and 750 died in the neighbouring village. My father gave out buckwheat and he was arrested the following day.' During his March 1933 off-limits walking tour, he witnessed the famine first-hand and reported: 'Everywhere was the cry, "There is no bread. We are dyingWe are waiting for death."' During the famine, around 20 to 25 per cent of the population of Soviet Ukraine was exterminated, including a third of Ukraine's children. When Stalin was told that his orders would result in the death of millions, his response was, 'Who will ever know?' Because of Welsh journalists such as Gareth Jones, we do know.
Welsh: Diolch. Nid ydym yn dda iawn yng Nghymru am ddathlu rhai o'n meibion a'n merched enwocaf. Yn aml, maent yn fwy adnabyddus y tu allan i Gymru nag yng Nghymru, ac mae'n rhaid i hyn newid. Caiff Gareth Jones ei ddathlu yn yr Wcráin am fod yn un o'r ychydig newyddiadurwyr i dynnu sylw at yr Holodomor yn ystod blynyddoedd 1931-32 - Holodomor, marwolaeth drwy newyn, newyn artiffisial Stalin, a arweiniodd at farwolaeth tua 7 miliwn i 10 miliwn o Wcreiniaid. Yn wahanol i lawer o'i gyfoedion, gwrthododd Gareth Jones y gyfeddach a ddarparwyd ar gyfer newyddiadurwyr ym Moscow ac aeth ar droed i weld drosto'i hun. Roedd yr hyn a welodd yn codi arswyd arno. Roedd y modd y câi'r gwir ei guddio yn codi arswyd arno. Ysgrifennodd amdano a thynnu sylw ato a chafodd ei gondemnio gan yr union newyddiadurwyr hynny. Mae'r newyn wedi'i ddogfennu'n dda bellach. Ysgrifennodd un goroeswr: 'Roedd y newyn yn artiffisial wrth natur. Bu farw 500 o bobl yn ein pentref ni a 750 o bobl yn y pentref cyfagos. Dosbarthodd fy nhad wenith yr hydd a chafodd ei arestio y diwrnod canlynol.' Yn ystod ei daith gerdded waharddedig ym mis Mawrth 1933, gwelodd y newyn â'i lygaid ei hun a nododd: 'Roedd y gri i'w chlywed ym mhob man, "Nid oes bara. Rydym yn marw Rydym yn aros am farwolaeth".' Yn ystod y newyn, cafodd tua 20 i 25 y cant o boblogaeth yr Wcráin Sofietaidd eu difa, gan gynnwys traean o blant yr Wcráin. Pan ddywedwyd wrth Stalin y byddai ei orchmynion yn arwain at farwolaeth miliynau, ei ymateb oedd, 'Pwy ddaw i wybod byth?' Oherwydd newyddiadurwyr o Gymru fel Gareth Jones, rydym yn gwybod.
English: The next item on our agenda is a motion to elect a Member to a committee, and I call on a member of the Business Committee to move the motion formally.
Welsh: Yr eitem nesaf ar yr agenda yw'r cynnig i ethol Aelod i bwyllgor, ac rydw i'n galw ar aelod o'r Pwyllgor Busnes i wneud y cynnig yn ffurfiol.
English: The proposal is to agree the motion. Does any Member object? The motion is therefore agreed in accordance with the Standing Order.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? Felly, derbynnir y cynnig yn unol â'r Rheol Sefydlog.
English: The next item, therefore, is the motion to approve the Assembly Commission's budget for 2018-19, and I call on Suzy Davies to move the motion on behalf of the Commission.
Welsh: Yr eitem nesaf, felly, yw'r cynnig i gymeradwyo cyllideb Comisiwn y Cynulliad ar gyfer 2018-19, ac rydw i'n galw ar Suzy Davies i wneud y cynnig ar ran y Comisiwn.
English: I call on Simon Thomas to speak on behalf of the Finance Committee.
Welsh: Galwaf ar Simon Thomas i siarad ar ran y Pwyllgor Cyllid.
English: Diolch yn fawr. Can I just thank you again, Simon, and the Finance Committee, for your careful consideration of the Commission's budget? I noted your comments about the five-year multi-annual budget, if I can put it like that. It is fair to say that, of course, the Finance Committee knew what we were proposing for the next five years, and of course I'd acknowledge the point that, at some point, we may need to change those figures in light of changing priorities. The fact that we were able to stick to the figures we gave you last year, I think, is some evidence of the attempt we have made as a Commission to really tighten our corsets rather than loosen them, being, as I said earlier, always mindful of the wider public sector financial position.
Welsh: Diolch yn fawr. A gaf fi ddiolch i chi unwaith eto, Simon, a'r Pwyllgor Cyllid, am eich ystyriaeth ofalus o gyllideb y Comisiwn? Nodais eich sylwadau am y gyllideb bum mlynedd amlflwydd, os caf ei roi felly. Mae'n deg dweud, wrth gwrs, fod y Pwyllgor Cyllid yn gwybod beth roeddem yn ei gynnig ar gyfer y pum mlynedd nesaf, ac wrth gwrs buaswn yn cydnabod y pwynt y bydd angen inni newid y ffigurau hynny ar ryw bwynt efallai yng ngoleuni blaenoriaethau sy'n newid. Credaf fod y ffaith ein bod wedi gallu cadw at y ffigurau a roddais i chi y llynedd yn rhywfaint o dystiolaeth o'r ymdrech a wnaethom fel Comisiwn i dynhau ein gwregysau yn hytrach na'u llacio, gan gofio bob amser, fel y dywedais yn gynharach, am sefyllfa ariannol y sector cyhoeddus ehangach.
English: Would you not accept that the commission of this Assembly cannot be immune from the austerity that the rest of the public sector in Wales is facing?
Welsh: Oni fuasech yn derbyn na all comisiwn y Cynulliad hwn fod yn rhydd rhag y cyni sy'n wynebu gweddill y sector cyhoeddus yng Nghymru?
English: The proposal is to agree the motion. Does any Member object? The motion is therefore agreed in accordance with Standing Order 12.36.
Welsh: Y cwestiwn yw a ddylid derbyn y cynnig? A oes unrhyw Aelod yn gwrthwynebu? Felly derbynnir y cynnig yn unol â Rheol Sefydlog 12.36.
English: The next item is a debate by individual Members under Standing Order 11.21, and I call on Julie Morgan to move the motion.
Welsh: Yr eitem nesaf yw'r ddadl gan Aelodau unigol o dan Reol Sefydlog 11.21, ac rwy'n galw ar Julie Morgan i wneud y cynnig.
English: Diolch. I think it's very important to start this debate on female genital mutilation by hearing the voices of women directly affected. So, we're going to start by playing a short clip from the film called A Change has Begun, which I'd like to warn Members is quite powerful.
Welsh: Diolch. Credaf ei bod yn bwysig iawn inni gychwyn y ddadl hon ar anffurfio organau cenhedlu benywod drwy glywed lleisiau menywod yr effeithiwyd arnynt yn uniongyrchol. Felly, rydym yn mynd i ddechrau drwy chwarae clip byr o'r ffilm o'r enw A Change has Begun, a charwn rybuddio'r Aelodau ei bod yn eithaf pwerus.